Жанартаулы-плутонды ассоциациялар

Жанартаулы-плутонды ассоциациялар — жанартаулар әрекетін қамтамасыз ететін балқымалар есебінен қалыптасқан тектес таужыныстар бірлестігі. Бұл бірлестіктің бір бөлігі жанартау әрекеті нәтижесінде жер бетінде қалыптасатын болса (эффузиялық таужыныстар немесе жанартаулық таужыныстар), екінші бөлігі жанартау балқымаларының жер қойнауларында кристалдануы нәтижесінде түзіледі (интрузиялық немесе плутондық таужыныстар). Таужыныстардың бұл ассоциациясы нақтылы тектоникалық құрылымның нақтылы даму сатысына тәуелді. Ассоциацияны құрайтын таужыныстар өздерінің петрохимиялық, петрoграфиялық және металлогендік ерекшеліктері тұрғысынан мейлінше ұқсас болады.Қазақ тілі терминдерінің салалық ғылыми түсіндірме сөздігі: Геология — Алматы: «Мектеп» баспасы, 2003.ӀSВN 5-7667-8188-1 ӀSВN 9965-16-512-2

Дереккөздер

Санат:Вулканология